Բայց մեր դասարանի ամենագեղեցիկ և ամենախելոք տղան Դերոսսին է։ Նա, իհարկե, այս տարի էլ կլինի մեր առաջին աշակերտը։ Ուսուցիչն արդեն հասկացել է այդ և նրան հաճախ է հարցնում։ Բայց երկար բաճկոնով, հիվանդագին Պրեկոսսին՝ դարբնի տղան, ինձ ավելի է դուր գալիս։ Ասում են, որ հայրը ծեծում է նրան։ Պրեկոսսին շատ ամաչկոտ է, ամեն անգամ մեկնումեկին դիմելիս ասում է, «Ներիր, խնդրեմ» ու թախծոտ նայում իր բարի աչքերով։ Բայց Գարրոնեն, այնուամենայնիվ, բոլորից լավն է։